एंट्रेंस एग्जाम्स के रिजल्ट से पहले करें तैयारी; बड़ी गलती से बच जाएंगे
पहला युद्ध खत्म, दूसरा शुरू सभी महत्वपूर्ण इंजीनियरिंग और मेडिकल एग्जाम्स हो चुकी हैं। कईयों के रिजल्ट भी आ चुके हैं, और कॉलेज अलॉट करने की प्रक्रिया जिसे 'काउंसिलिंग' कहा जाता है शुरू हो चुकी है। देखा जाए, तो मॉडर्न समय में, इंजीनियरिंग या मेडिकल
पहला युद्ध खत्म, दूसरा शुरू
सभी महत्वपूर्ण इंजीनियरिंग और मेडिकल एग्जाम्स हो चुके हैं। कइयों के रिजल्ट भी आ चुके हैं और कॉलेज अलॉट करने की प्रक्रिया जिसे 'काउंसलिंग' कहा जाता है शुरू हो चुकी है।
देखा जाए, तो मॉडर्न समय में, इंजीनियरिंग या मेडिकल की तैयारी करने वाले स्टूडेंट्स के लिए यह समय एक सुनहरा पड़ाव होता है। उसकी तीन, चार या पांच साल की मेहनत रंग लाने वाली होती है (आज कल स्टूडेंट्स नौवीं कक्षा से ही इन परीक्षाओं की तैयारी शुरू कर देते हैं और कुछ स्टूडेंट्स 12वीं के बाद एक वर्ष का 'ड्रॉप' भी लेते हैं)। मैंने तो ये भी सुना है कि छठी क्लास से ही बच्चों को इस युद्ध में झोंका जा रहा है।
उनके लिए यह समय होता है, 'कोटा' से कुछ वक्त के लिए (जब तक वे कॉलेज में पढ़ने फिर किसी दूसरे शहर नहीं चले जाते) अपने-अपने घर, शहरों में लौटने का। एक सफर का अंत और दूसरे की शुरुआत। उसी समय पेरेंट्स के लिए भी यह एक महत्वपूर्ण समय होता है।
करिअर फंडा में स्वागत!
मेरे एक परिचित ने पिछले वर्ष आई.आई.टी. मंडी की 'सीट एक्सेप्टेंस फी' तो भर दी, लेकिन जब 'बच्चे' ने बेहतर परफॉर्मेंस के लिए एक वर्ष का 'ड्रॉप' लेने का फैसला किया, तो उन्होंने समय पर - अर्थात काउंसलिंग के चौथे दौर के पहले- सीट को प्रॉपर चैनल द्वारा कैसिंल नहीं करवाया। कॉलेज की तरफ से ' जॉइनिंग लेटर (ईमेल)' भी आया, लेकिन व्यस्तता के चलते किसी का ध्यान उस और नहीं गया।
कीमत चुकानी पड़ी 
'कैंडिडेट' ने कॉलेज जॉइन नहीं किया और यह सोचकर अगले साल के आईआईटी एडवांस की तैयारी करता रहा कि बेहतर परफॉर्म करूंगा, लेकिन उसकी आशाओं को धक्का तब लगा जब वह अगले वर्ष की आई.आई.टी. एडवांस का फॉर्म भरने बैठा तो अपने-आपको इनएलिजिबल (अर्थात अपात्र) पाया। ऐसा इसलिए हुआ था क्योंकि 'कैंडिडेट' को मिली सीट को टेक्निकली 'एक्सेप्ट' कर लिया गया था, तो अब वह स्टूडेंट फिर से आई.आई.टी. एडवांस नहीं दे सकता, यह नियम है।
कहने का अर्थ यह है कि प्रक्रियाओं के नियमों में भारी पेंच होते हैं। उन्हें ठीक से ना पढ़ने या समझने से बच्चे के करिअर पर गंभीर परिणाम हो सकते हैं। आइए इस बात पर चर्चा करें कि इस समय पेरेंट्स और बच्चों को किन बातों का ध्यान रखना चाहिए।
पांच इम्पोर्टेन्ट प्लानिंग स्टेप
1) मिल सकने वाले कॉलेजेज की लिस्ट बनाएं
बच्चों के रिजल्ट, रैंकिंग या पर्सेंटाइल के आधार पर मिलने वाले संभावित कॉलेजों, उन कॉलेजेज में मिलने वाले प्रोग्राम्स आदि की सारी जानकारी पहले से इकठ्ठा कर लें। वैसे आजकल इंटरनेट पर सारी जानकारी उपलब्ध है, फिर भी जरूरत हो तो स्पेशलिस्ट्स की मदद लें। कॉलेजेज के नाम, शहर, फीस, उपलब्ध ब्रांचेज, रैंकिंग आदि की एक्सेल शीट बनाएं।
2) बच्चों को स्वयं रिसर्च करने दें
यह सबसे सही समय है, जब स्टूडेंट्स खुद विभिन्न वेबसाइट्स पर जाकर उन्हें मिलने वाली संभावित ब्रांचेज, क्षेत्रों के पाठ्यक्रम आदि को देखें और अपने इंटरेस्ट की कसौटी पर कसें। जरूरत हो तो विभिन्न इंस्टीट्यूटस विजिट कर आएं, वहां पढ़ रहे स्टूडेंट्स से मिले बात करें, आप को कई नई चीज़ें पता चलेंगीं। आई आई टी के मेरे एक सहपाठी ने 'माइनिंग' की ब्रांच तो ले ली, लेकिन आठ महीने बाद उसे समझ आया कि यह सब जो उसे पढ़ाया जा रहा हैं, उसे यह कार्य जीवन भर नहीं करना है। यकीन मानिए ऐसा महसूस होना बहुत दुखद होता है।
3) सारे डॉक्यूमेंट्स पहले से रेडी कर लें
भारत में सरकारी दफ्तरों में किसी भी प्रकार के डॉक्यूमेंट्स आदि बनवाने में काफी समय लगता है। आजकल तो फिर भी कई जगह ऑनलाइन काउंसलिंग का दौर है, लेकिन ऑफलाइन काउंसलिंग के दौर में मैंने कई ऐसे मामले देखे, जब ऐन काउंसलिंग के दिन स्टूडेंट्स के प्रॉपर डॉक्यूमेंट्स रेडी नहीं थे। अधिकारी इंतजार नहीं करते, वे सीट दूसरों को अलॉट कर आगे बढ़ जाते हैं।
सभी तरह के डॉक्यूमेंट्स फिर चाहे वह मूल निवासी प्रमाण-पत्र हो, जाति प्रमाण-पत्र हो या मार्क शीट्स या और किसी तरह के सर्टिफिकेट्स सब पहले से रेडी रखें।
4) पैसों का इंतजाम कर लें
सीट मिलने पर 'सीट एक्सेप्टेंस फीस' तुरंत भरनी होती है इसलिए पर्याप्त मात्रा में धन का इंतजाम पहले से कर लें। बात केवल कॉलेज फीस की भी नहीं है, पेरेंट्स को इस समय बच्चों को घरों से दूर, अगले चार-पांच वर्षों के एक सफर के लिए रेडी करना होता है। नई जगह पर हॉस्टल, रूम्स, मेस, टिफिन, खाने, ट्रैवल, किताबों, स्टेशनरी आदि सभी वस्तुओं को ध्यान में रखकर बजट बनाएं।
5) बच्चों को एक भरपूर ब्रेक लेने दें
इस समय तक स्टूडेंट्स 'एंट्रेंस एग्जाम्स' की तैयारी करते हुए, मानसिक और इमोशनल तरीके से थक और पक चुके होते हैं, उन्हें आगे के सफर में ऊर्जा के लिए एक भरपूर ब्रेक लेने दें। बच्चों को चाहिए कि वे इस समय का उपयोग दोस्तों, रिश्तेदारों से मिलने या फिर ऐसा कोई भी कार्य जो उन्हें तरोताजा महसूस करवाए, करने में करें।
सारांश 
1) अनुसंधान और प्राथमिकता: आपके लिए उपलब्ध विभिन्न इंजीनियरिंग और मेडिकल कॉलेजों के बारे में गहन शोध करें। व्यक्तिगत प्राथमिकताओं और लक्ष्यों के आधार पर अपनी पसंद को प्राथमिकता दें।
2) परामर्श सत्र में भाग लें: परामर्श प्राधिकारियों द्वारा निर्धारित सभी परामर्श सत्रों में भाग लेना सुनिश्चित करें। ये सत्र प्रवेश प्रक्रिया, सीट की उपलब्धता और महत्वपूर्ण तिथियों के बारे में बहुमूल्य जानकारी प्रदान करते हैं।
3) विशेषज्ञों से परामर्श लें: मार्गदर्शन के लिए अनुभवी शिक्षकों, सलाहकारों या क्षेत्र के पेशेवरों से संपर्क करें। वे कॉलेजों के बारे में जानकारी प्रदान कर सकते हैं।
4) अपनी वित्तीय स्थिति पर विचार करें: शुल्क संरचना, उपलब्ध छात्रवृत्ति और संभावित वित्तीय सहायता विकल्पों का आकलन करें।
5) अपनी प्रवृत्ति पर भरोसा रखें: हालांकि विभिन्न कारकों पर विचार करना महत्वपूर्ण है। अंततः अपनी प्रवृत्ति पर भरोसा करें और वह निर्णय लें जो आपको सही लगे।
उम्मीद करता हूं, मेरे सुझाव आपके लिए उपयोगी साबित होंगे।
आज का करिअर फंडा यह है कि एंट्रेंस एग्जाम्स के रिजल्ट आने और कॉलेज जॉइन करने के बीच का यह समय पेरेंट्स और स्टूडेंट्स दोनों के लिए सही प्लानिंग के हिसाब से बेहद इम्पोर्टेन्ट है।
कर के दिखाएंगे!